തദ്ദേശ സ്ഥാപനങ്ങളെ വരിഞ്ഞു മുറുക്കി സര്ക്കാര് തനത് ഫണ്ടുകള് ഇനി ട്രഷറി അക്കൗണ്ടിലേക്ക് മാറ്റണം തദ്ദേശ സ്ഥാപനങ്ങളെ വരിഞ്ഞു മുറുക്കി സംസ്ഥാന സര്ക്കാര്. തനത് ഫണ്ടുകള് ഇനി ട്രഷറി അക്കൗണ്ടിലേക്ക് മാറ്റണമെന്നാണ് നിര്ദേശം. ധനവകുപ്പ് ഉത്തരവുകള് പാലിച്ചാല് മതിയെന്നും സര്ക്കാര് നിര്ദേശിച്ചു. അടുത്ത ഏപ്രില് 1 മുതല് ഉത്തരവ് ബാധകമാകും. സംസ്ഥാനം അതിഗുരുതരമായ സാമ്ബത്തിക പ്രതിസന്ധിയിലൂടെയാണ് കടന്നുപോകുന്നതെന്നാണ് ഇപ്പോള് ഇറങ്ങിയ ഈ ഉത്തരവ് വ്യക്തമാകുന്നത്. 2011 ഇറങ്ങിയ തദ്ദേശ വകുപ്പിന്റെ ഉത്തരവ് വെട്ടിക്കൊണ്ടാണ് ധനവകുപ്പിന്റെ സര്ക്കുലര്. തദ്ദേശ സ്ഥാപനങ്ങള്ക്ക് അവരുടെ തനത് ഫണ്ടുകള് പ്രാദേശികമായി തന്നെ ബാങ്ക് അക്കൗണ്ടുകളില് സൂക്ഷിക്കുന്നതിനാണ് 2011 ല് അനുമതി നല്കിയിരുന്നത്. ട്രഷറിയില് നിന്ന് അക്കൗണ്ട് വേര്പ്പെടുത്തി പ്രാദേശികമായി ബാങ്കില് സൂക്ഷിക്കുന്നതിനായിരുന്നു അനുമതി. ട്രഷറിയില് നിന്ന് പണം ചെലവഴിക്കാനോ, മറ്റ് അനുമതിയില്ലാതെയും, വികസന പ്രവര്ത്തനങ്ങള്ക്കും മറ്റും തദ്ദേശ സ്ഥാപനങ്ങള്ക്ക് ഇതിലൂടെ പണം ചെലവഴിക്കാമായിരുന്നു. എന്നാല് ഇതിന് നിയന്ത്രണം ഏര്പ്പെടുത്തുന്നതാണ് പുതിയ സര്ക്കുലര്. ഇനി ട്രഷറിയില് ഒരു പ്രത്യേക അക്കൗണ്ട് എന്ന നിലയിലേക്ക് പ്രാദേശിക അക്കൗണ്ടിലെ ബാങ്ക് അക്കൗണ്ടുകള് മാറ്റണമെന്നാണ് പുതിയ ഉത്തരവ്. Read Also : പങ്കാളിത്ത പെന്ഷന് പദ്ധതി: മറ്റു വകുപ്പുകള് ഉത്തരവിറക്കുന്നതില് കടുത്ത എതിര്പ്പുമായി ധനകാര്യ വകുപ്പ് 7243 കോടി രൂപയാണ് പദ്ധതി വിഹിതമായി തദ്ദേശ സ്ഥാപനങ്ങള്ക്ക് നല്കിയിരുന്നത്. ഇതില്റെ പത്ത് ശതമാനം മാത്രമാണ് ഇതിനകം ചെലവഴിച്ചിരിക്കുന്നത്.